অজিভূমে লজ্জা! এক ম্যাচ বাকি থাকতে সিরিজ হারলেন গিল-রা

ওয়েব ডেস্ক : অস্ট্রেলিয়ার (Australia) কাছে ফের হার ভারতের (India)। অজিদের বিরুদ্ধে সিরিজে পর পর দুটি একদিনের ম্যাচ হারল শুভমন গিলের (Subhman Gill) টিম ইন্ডিয়া (Team India)। যার ফলে একদিনের সিরিজ হেরে গেল ভারত। প্রথমে ব্যাটিং করতে নেমে ২৬৪ রানের টার্গেট দিয়েছিলেন রোহিত শর্মারা (Rohit Sharma)। কিন্তু শেষে ২ উইকেটে এই ম্যাচ অনায়াসে জিতে নিলেন ট্রাভিস হেডরা। আগের ম্যাচের মতো এই ম্যাচেও ভারতের ব্যাটিং ও বোলিং নিয়ে উঠে গেল বিস্তর প্রশ্ন।

বৃহস্পতিবার টসে জিতে বোলিংয়ের সিদ্ধান্ত নিয়েছিলেন অজি অধিনায়ক মিচেল মার্শ (Mitchell Marsh)। কিন্তু ব্যাটিংয়ে নেমে ভালো পারফর্ম করতে পারলেন না ভারতীয় ব্যাটাররা। পার্থের পর অ্যাডিলেডেও খাতা খুলতে পারলেন না বিরাট কোহলি (Virat Kohli)। অধিনায়ক গিলও ৯ রান করে ফিরে যান প্যাবিলিয়নে। তবে আগের ম্যাচে তেমন রান না পেলেও, আজকের ম্যাচে ৭৩ রানের দারুণ ইনিংস খেলেন প্রাক্তন অধিনায়ক রোহিত শর্মা। তাঁর সঙ্গ দেন শ্রেয়স আইয়ার। তিনি করেন ৬১ রান। তবে সবার নজর কেড়েছে অক্ষর প্যাটেলের ব্যাটিং। তিনি একপ্রকার শেষ পর্যন্ত দলের হাল ধরে রেখেছিলেন। ৪৪ করেন করেন তিনি। যার ফলে ভারতের স্কোর গিয়ে দাঁড়ায় ২৬৪ রানে।

আরও খবর : মরণ-বাঁচন ম্যাচে দাপুটে সেঞ্চুরি! একাধিক রেকর্ড স্মৃতির নামে

রান কম সত্বেও বোলিংয়ের শুরুটা ভালো করেছিলেন ভারতীয় বোলাররা। ৫৪ রানের মধ্যে তুলে নিয়েছিল ক্যাঙ্গারুদের দুটি উইকেট। কিন্তু সেই বাজে ফিল্ডিংয়ের কারণে ম্যাচ হারতে হল ভারতকে। তিনটি ক্যাচ হাতছাড়া হয় ভারতীয় ক্রিকেটারদের তরফে। এমন পরিস্থিতিতে ম্যাথিউ শর্টের (Matthew Short) ৭৪ রানের ইনিংসের উপর ভর করে ঘুরে দাঁড়ায় অজিরা। পাশপাশি কুপার কনোলির ৫৩ বলে ৬১ রান ও মিচেল ওয়েন-এর ২৩ বলে ৩৬ রানের অসাধারণ ব্যাটিং-র কারণে আর পিছনে তাকাতে হয়নি তাদেরকে।

আর এই ম্যাচ জিতেই ভারতের বিরুদ্ধে একদিনের সিরিজ জিতে নিল অস্ট্রেলিয়া (Australia)। আগামী শনিবার রয়েছে সিরিজের শেষ ম্যাচ। তা হবে সিডনিতে। তবে সেদিকে নজর থাকবে বিরাট কোহলির উপর। কারণ গত দুই ম্যাচে তিনি কোনও রান পাননি।